section_heading: O albumu
paragraph_text: Stu Mackenzie izjavio je: "Pokušali smo snimiti blues-album. U pjesme smo pokušali uvrstiti blues, boogie i shuffle, no borile su se protiv toga – ili smo se mi borili protiv njih. Na kraju smo ipak odlučili prikloniti se volji pjesama; svakoj od njih dopustili smo da slijedi svoj put i stvori svoj identitet, bio to put svjetla ili tame. To je zbirka pjesama koje su na putu do transformacije prošle kroz divlje pustolovine."